CELEX: 32010D0433
Language: ro
Date: 2010-08-05 00:00:00
Title: 2010/433/UE: Decizia Comisiei din 5 august 2010 de modificare a Deciziei 2004/558/CE de punere în aplicare a Directivei 64/432/CEE a Consiliului în ceea ce privește garanțiile suplimentare pentru comerțul cu bovine pe teritoriul Uniunii în legătură cu rinotraheita infecțioasă bovină [notificată cu numărul C(2010) 5352]  Text cu relevanță pentru SEE

6.8.2010   
            
            
               RO
            
            
               Jurnalul Oficial al Uniunii Europene
            
            
               L 205/7
            
         DECIZIA COMISIEI
   din 5 august 2010
   de modificare a Deciziei 2004/558/CE de punere în aplicare a Directivei 64/432/CEE a Consiliului în ceea ce privește garanțiile suplimentare pentru comerțul cu bovine pe teritoriul Uniunii în legătură cu rinotraheita infecțioasă bovină
   [notificată cu numărul C(2010) 5352]
   (Text cu relevanță pentru SEE)
   (2010/433/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 64/432/CEE a Consiliului din 26 iunie 1964 privind problemele de inspecție veterinară care afectează schimburile intracomunitare cu bovine și porcine (1), în special articolul 9 alineatul (2) și articolul 10 alineatul (2),
   întrucât:
   
               (1)
            
            
               Rinotraheita infecțioasă bovină pune în evidență semnele clinice cele mai importante ale infecției cu herpesvirusul bovin de tip 1 (BHV-1). Având în vedere faptul că numeroase infecții cu acest virus cunosc o fază subclinică, măsurile de combatere ar trebui să se axeze mai mult pe eradicarea infecției decât pe eliminarea simptomelor.
            
         
               (2)
            
            
               Anexa E (II) la Directiva 64/432/CEE menționează „rinotraheita infecțioasă bovină” în lista bolilor pentru care pot fi aprobate programe naționale de combatere și pot fi solicitate garanții suplimentare.
            
         
               (3)
            
            
               Decizia 2004/558/CE a Comisiei din 15 iulie 2004 de punere în aplicare a Directivei 64/432/CEE a Consiliului privind garanțiile suplimentare pentru schimburile intracomunitare cu bovine în ceea ce privește rinotraheita infecțioasă bovină și aprobarea programelor de eradicare prezentate de anumite state membre (2) menționează în lista din anexa I statele membre sau regiunile acestora care pun în aplicare un program de eradicare a BHV-1, iar în anexa II statele membre sau regiunile acestora care sunt deja indemne de această boală. Anexa III la decizia menționată anterior stabilește criteriile potrivit cărora o exploatație poate fi considerată indemnă de BHV-1.
            
         
               (4)
            
            
               Pentru a împiedica transmiterea infecției cu BHV-1 în cadrul exploatațiilor indemne de BHV-1, decizia prevede ca înainte de circulația bovinelor dintr-o zonă al cărei statut în ceea ce privește BHV-1 este necunoscut sau care se află pe lista din anexa I către o exploatație situată într-o zonă menționată în lista din anexa II să se realizeze un test, cu rezultat negativ, în scopul depistării prezenței anticorpilor contra virusului BHV-1 pe probe prelevate în cursul unei perioade de carantină de treizeci de zile premergătoare circulației.
            
         
               (5)
            
            
               Conform experienței actuale în ceea ce privește aplicarea programelor aprobate pentru eradicarea infecției cu BHV-1, transportul direct al bovinelor din exploatații indemne de BHV-1 către ferme de îngrășare împrejmuite din statele membre sau din regiuni ale acestora care sunt indemne de BHV-1 ar putea fi autorizat, cu condiția instituirii unui sistem de canalizare în cadrul căruia autoritățile competente de la ferma de îngrășare să asigure realizarea un test suplimentar la sosire și redirecționarea animalelor numai către abator.
            
         
               (6)
            
            
               În prezent, toate regiunile din Germania figurează pe lista din anexa I la Decizia 2004/558/CE, cu excepția unităților administrative Regierungsbezirke Oberpfalz și Oberfranken din landul Bavaria.
            
         
               (7)
            
            
               Germania a prezentat documente justificative pentru cererea sa privind declararea, de asemenea, a unităților administrative Regierungsbezirke Mittelfranken și Unterfranken din landul Bavaria ca fiind indemne de BHV-1 și a stabilit norme pentru circulația națională a bovinelor în și către această parte a teritoriului său. În consecință, Germania a solicitat extinderea aplicării garanțiilor suplimentare, în conformitate cu articolul 10 din Directiva 64/432/CEE, pentru a cuprinde și acele unități administrative din landul Bavaria.
            
         
               (8)
            
            
               În urma evaluării cererii prezentate de Germania, este necesar ca cele două unități administrative indemne de BHV-1 din Germania să nu mai fie incluse în anexa I, ci în anexa II la Decizia 2004/558/CE și să li se aplice garanțiile suplimentare stabilite în conformitate cu articolul 10 din Directiva 64/432/CEE.
            
         
               (9)
            
            
               Prin urmare, Decizia 2004/558/CE ar trebui modificată în consecință.
            
         
               (10)
            
            
               Măsurile prevăzute în prezenta decizie sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTA DECIZIE:
   Articolul 1
   Decizia 2004/558/CE se modifică după cum urmează:
   
               1.
            
            
               Articolul 2 alineatul (2) litera (b) punctul (ii) se înlocuiește cu următorul text:
               
                           „(ii)
                        
                        
                           sunt transportate fără a intra în contact cu animale cu o stare de sănătate inferioară către o exploatație al cărei statut privind BHV-1 este necunoscut, situată în statul membru de destinație care figurează în anexa I, în care, în conformitate cu programul național de eradicare aprobat, toate animalele sunt îngrășate în adăpostul interior și din care acestea pot fi transportate numai către abator;”.
                        
                     
         
               2.
            
            
               Articolul 3 se modifică după cum urmează:
               
                           (a)
                        
                        
                           la alineatul (3), litera (b) se înlocuiește cu următorul text:
                           
                                       „(b)
                                    
                                    
                                       după a doua liniuță: «Articolul 3 alineatul … litera … din Decizia 2004/558/CE a Comisiei».”;
                                    
                                 
                     
                           (b)
                        
                        
                           se adaugă următoarele alineate:
                           „(4)   Prin derogare de la alineatul (1) literele (a) și (b), autoritatea competentă din statul membru de destinație poate autoriza introducerea de bovine pentru producția de carne într-o exploatație indemnă de BHV-1, astfel cum a fost definită în anexa III («exploatație indemnă de BHV-1»), situată într-o regiune a statului membru respectiv care figurează în lista din anexa II, în următoarele condiții:
                           
                                       (a)
                                    
                                    
                                       animalele nu au fost vaccinate împotriva BHV-1, provin din exploatații indemne de BHV-1 și de când s-au născut au rămas în aceste exploatații;
                                    
                                 
                                       (b)
                                    
                                    
                                       animalele sunt transportate fără a intra în contact cu animale cu o stare de sănătate inferioară;
                                    
                                 
                                       (c)
                                    
                                    
                                       timp de cel puțin 30 de zile înainte de expediere sau de când s-au născut, dacă au o vârstă mai mică de 30 de zile, animalele au rămas în exploatația de origine sau într-un spațiu de izolare aprobat de autoritatea competentă, care este situat într-un stat membru în care rinotraheita infecțioasă bovină este o boală cu declarare obligatorie, iar pe o rază de 5 km în jurul exploatației sau al spațiului de izolare nu a fost constatată nicio dovadă clinică sau patologică de infecție cu BHV-1 în ultimele 30 de zile;
                                    
                                 
                                       (d)
                                    
                                    
                                       animalele au fost supuse, cu rezultate negative, fie unui test serologic pentru detectarea anticorpilor contra glicoproteinei gE a BHV-1, în cazul în care animalele provin dintr-o cireadă vaccinată împotriva BHV-1, fie, în toate celelalte cazuri, unui test pentru detectarea anticorpilor contra virusului întreg BHV-1, realizat pe o probă de sânge prelevată în cele șapte zile premergătoare expedierii de la exploatația menționată la litera (c);
                                    
                                 
                                       (e)
                                    
                                    
                                       la exploatația de destinație indemnă de BHV-1 toate animalele sunt îngrășate în adăpostul interior și sunt redirecționate numai către abator;
                                    
                                 
                                       (f)
                                    
                                    
                                       animalele menționate la litera (d) sunt supuse unui test serologic pentru detectarea anticorpilor contra glicoproteinei gE a BHV-1 sau contra virusului întreg BHV-1, realizat pe o probă de sânge prelevată într-un interval cuprins între 21 și 28 de zile de la sosirea în exploatația menționată la litera (e):
                                       
                                                   (i)
                                                
                                                
                                                   fie cu rezultat negativ în fiecare caz; fie
                                                
                                             
                                                   (ii)
                                                
                                                
                                                   statutul de exploatație indemnă de BHV-1 rămâne suspendat până ce animalele infectate sunt sacrificate, în mai puțin de 45 de zile de la sosirea la exploatație și
                                                   
                                                               —
                                                            
                                                            
                                                               animalele care au intrat în contact direct cu animale infectate au fost supuse, cu rezultate negative, unui test pentru detectarea anticorpilor contra glicoproteinei gE a BHV-1 sau contra virusului întreg BHV-1, realizat pe o probă de sânge prelevată nu mai devreme de 28 de zile de la eliminarea animalelor infectate; sau
                                                            
                                                         
                                                               —
                                                            
                                                            
                                                               animalele care s-au aflat într-un spațiu aerian comun cu cel al animalelor infectate au fost supuse, cu rezultate negative, unui test pentru detectarea anticorpilor contra virusului întreg BHV-1, realizat pe o probă de sânge prelevată nu mai devreme de 28 de zile de la eliminarea animalelor infectate; sau
                                                            
                                                         
                                                               —
                                                            
                                                            
                                                               animalele care au rămas în exploatație au fost supuse, cu rezultate negative, unui test pentru detectarea anticorpilor contra virusului întreg BHV-1, realizat pe o probă de sânge prelevată nu mai devreme de 28 de zile de la eliminarea animalelor infectate; sau
                                                            
                                                         
                                                               —
                                                            
                                                            
                                                               statutul «indemnă de BHV-1» este reatribuit în conformitate cu punctul 4 din anexa III.
                                                            
                                                         
                                             
                                 (5)   Statul membru de destinație menționat la alineatul (4) transmite Comisiei și celorlalte state membre lista cu regiunile din anexa II în care urmează a fi puse în aplicare dispozițiile de la alineatul (4), precum și data prevăzută a aplicării acestora.”
                        
                     
         
               3.
            
            
               Anexa I se înlocuiește cu textul anexei I la prezenta decizie.
            
         
               4.
            
            
               Anexa II se înlocuiește cu textul anexei II la prezenta decizie.
            
         Articolul 2
   Prezenta decizie se adresează statelor membre.
   
      Adoptată la Bruxelles, 5 august 2010.
      
         
            Pentru Comisie
         
         John DALLI
         
            Membru al Comisiei
         
      
   
   
      (1)  JO 121, 29.7.1964, p. 1977/64.
   
      (2)  JO L 249, 23.7.2004, p. 20.
   
      ANEXA I
      
         
            „ANEXA I
            
                        State membre
                     
                     
                        Regiuni din state membre în care garanțiile suplimentare pentru rinotraheita infecțioasă bovină se aplică în conformitate cu articolul 9 din Directiva 64/432/CEE
                     
                  
                        Republica Cehă
                     
                     
                        Toate regiunile
                     
                  
                        Germania
                     
                     
                        Toate regiunile, cu excepția regiunilor Regierungsbezirke Oberpfalz, Oberfranken, Mittelfranken și Unterfranken din landul Bavaria
                     
                  
                        Italia
                     
                     
                        Regiunea autonomă Friuli Venezia Giulia
                        Provincia autonomă Trento”
                     
                  
      
   
   
      ANEXA II
      
         
            „ANEXA II
            
                        State membre
                     
                     
                        Regiuni din state membre în care garanțiile suplimentare pentru rinotraheita infecțioasă bovină se aplică în conformitate cu articolul 10 din Directiva 64/432/CEE
                     
                  
                        Austria
                     
                     
                        Toate regiunile
                     
                  
                        Germania
                     
                     
                        Regierungsbezirke Oberpfalz, Oberfranken, Mittelfranken și Unterfranken din landul Bavaria
                     
                  
                        Danemarca
                     
                     
                        Toate regiunile
                     
                  
                        Italia
                     
                     
                        Provincia Bolzano
                     
                  
                        Finlanda
                     
                     
                        Toate regiunile
                     
                  
                        Suedia
                     
                     
                        Toate regiunile”